經數: 一七三五

經名: 大方廣佛華嚴經疏卷第七

頁數: 五五一

上              欄

謂攝心. 正智御心如境. 十頌次第文□可

知. 第七迦樓羅王. 依賢首靜法. 皆云準頌

長行脫第五執持王. 一智無著故見無□. 悲

普觀故通悉調. 二遍坐覺樹名住法界. 現

通說法名爲敎化. 三進策諸度往修故成.

四境界如偈文. 1難思則入方爲勇猛. 五諸

本多脫. 遇2一本有文. 云大海處攝持力

迦樓羅王. 得能竭衆生煩惱海解脫門. 多

是古疏本脫. 今依有本. 然偈約能竭說佛

福智. 六衆生無邊故成就智多. 七城有三

義. 一防外敵. 二養人衆. 三開門引攝. 今

言法城通敎理行果. 行契理敎則無不俱

嚴故. 各有三義. 謂了心城之性空. 則衆惑

不入. 見□沙性德則萬行爰增. 道無不通

則自他引攝. 便能契果. 絶百非以成解脫.

養衆德以全法身  開般若而無不通矣.

方顯敎城無非養所詮旨. 句句通神. 有斯

多義故. 偈云廣大□窮. 重重四門故無數

量究竟能闡唯我世尊. 八法身無相故不可

壞. 體卽眞如凡聖平等. 無分別智安住證會.

名成就力. 九現同類形方便調伏. 十衆生

歿生皆由行業. 佛生死智方能普入. 頌文如

次配釋可知. 但第五偈. 或有前脫故略釋

之. 初二句甚深廣大. 次句福智相嚴. 行通

因果因深果遠. 已不思議復有一行. 是如來

行. 所謂大乘大般涅槃. 則行爲果果皆絶

言道. 佛行. 如出現品. 第八阿修羅王十法.

一修羅尊勝等須彌之高. 如來威光蔽十方

大衆. 衆生各見眞勝主也. 二彼能以一絲

中              欄

作種種事. 3今一刹那. 現於多劫調生等事.

三以多法門入佛境界. 則苦滅心淨. 種種

法門亦如幻也. 下云. [&FFFF]#末羅卽巧幻梵音.

四多劫多苦爲物非己. 如尸毘救□薩□

投崖. 已是丈夫最勝嚴飾. 肉終剋寂智萬

德以嚴. □顯無利勤苦誠爲可醜. 旣爲物

而行. 故有大眷屬. 五以大幻通力動刹悟

機. 不怖衆生斯爲大力. 大力婆稚華梵異

耳. 六開種種權門. 安衆生於一極之樂.

權爲入大之本. 故皆佛智因權實不迷斯

爲遍照. 七萬善順理普不可壞. 斯解脫處.

何染不亡功歸正覺. 故偈云. 佛力如是修者

堅固妙嚴. 八悲用智故普令無疑. 主斯事

者廣大因慧. 九供事修善有勝德故. 十普入

諸趣. 明處無不遍. 偈云三世時無不均.

同有佛性名爲決定. 具上三義平等行焉.

不宣實義非善音也. 此上一段及後夜神.

皆結歸名. 上下例然. 恐繁不釋. 頌文如次

可知. 自下第三諸神衆. 有十九衆. 今初

主晝神十法. 一智了物心如空入色. 光

照身器如日合空. 身遍器中如像在鏡.

世間主力能攝此身. 此身之性等世間. 故皆

入觀機故名普入. 所入之處卽爲宮殿. 二

義圓稱機故滿心成益. 三身法二光皆可愛

樂. 四法雨潤種. 已含實者解開. 善未芽者

信發. 五無法不悟名普明力. 曠劫修集成

智莊嚴. 六方便開示世樂亦苦. 令其悟入.

見理法樂如歡喜地也. 七如來身雲. 就體

則非有無. 約機則差別遍於十方. 不可謂

下              欄

之無. 約佛則稱眞法界. 不可謂之有. 此則

隨緣非有之法身. □不異事而顯現. 4以化

寂滅非無之衆生. □不異眞而成立. 卽無

差別之差別也. 八處危者護之令安. 有苦

者救之令樂. 九衆生闇於多欲. 故比淪長

夜. 以法開曉喜足爲先. 喜足智俱是功德

力. 能令離苦得安樂故. 十有覺德行故名

稱普聞. 旣福廣名高故不虛其益. 偈文可

知. 第二主夜神十法. 初七夜神. 是善財十

地善友. 見解深廣. 彌顯衆海法門難思.

一普德淨光. 卽善財離垢地善友. 彼名全

同法門. 名寂靜禪定樂普游步. 普游步言.

卽大勇健也. 寂靜禪定樂. 卽是定體. 現法

樂住. 故名爲樂. 大勇健者. 卽是定用. 健則

堪能勇則無畏. 謂見佛淨機游戱神通. 故

名勇健. 亦游步也. 勇健廣大. 故稱普德. 無

惑智俱可謂淨光. 二卽發光地善友. 彼名

喜目觀察衆生. 解脫名大勢力普喜幢. 謂

此解脫德無不備化無不周. 名大勢力.

卽今廣大身. 惑俱淨無不樂見. 故云普

喜. 悲爲德相. 卽幢義也. 觀察普喜名爲喜

目. 三卽焰慧地善友. 彼名普救衆生妙德. 護

世精氣方是救生. 由護生故顯德之妙也.

法門全同. 次第又當. 謂感必現前. 調令淸

淨故. 四卽難勝地善友. 彼名寂靜音海. 法

門名念念出生廣大喜莊嚴. 念念出生卽積

集義. 見佛利生故生大喜莊嚴. 二義. 一

見佛修歡喜. 因嚴. 樂見果故. 二積集此喜

神自莊嚴. 由定發音名寂靜音. 深廣如

經數: 一七三五

經名: 大方廣佛華嚴經疏卷第七

頁數: 五五二

上              欄

海. 五卽現前地善友. 彼云守護一切城增長

威力. 偈云尸利. 以梵音含於二義. 一云吉

祥. 二□爲守故. 下譯跋陀室利以爲賢首.

又以首字音同義別. 彼爲頭首. 法界品中

乃爲守護. 皆譯者方言少融耳. 若以義會.

增長威力卽是普現吉祥正當次第法門又

同彼云甚深自在妙音解脫. 妙音故悅意. 悅

則意淨. 卽寂能演. 故名自在. 六卽遠行地

善友. 彼云開敷一切樹華. 一切開敷卽普

發也. 法門彼云菩薩出生廣大喜光明. 文

少倒略耳. 舊經云. 菩薩無量歡喜知足光明.

知足滿足文相近也. 謂能知如來巧智. 示

法大福威光. 故曰光明. 佛以福智滿足物

心. 則含喜名藏. 七卽不動地善友. 彼名大

願精進力救護一切衆生法門名敎化衆生

令生善根. 敎化開悟文異義同. 令生成熟

始終異耳. 謂現通示相. 皆爲調化. 一切

善根皆令生長. 平等護育卽救護一切. 精

進大願故能爲之. 今文略耳. 八念念久修

□遍救護. 是無邊慈也. 此與善財歡喜地

善友. 似同而文多異. 又非其次. 故但直釋.

九於三毒難壞衆生. 以大悲門現莊嚴身

故. 石室留影毒龍革心. 肉現身耶. 十本爲

衆生. 故成自德令他樂滿. 偈中十偈如次.

初中初句. 解脫之力能觀. 次句卽寂靜樂. 神

以此定觀佛此體. 故下經云. 普見三世佛

而無取著. 以知如來無相性相本空故. 故

云寂靜虛空相也. 次句卽大勇健. 準下經

則自他兼淨也. 次句定果也. 上約佛說. 若

中              欄

約天說. 卽四句皆是定用. 以住此解脫. 能

見佛體用因果故. 二三可知. 四中稱理遍

喜. 爲廣大無邊. 縱內心不搖而外現威怒.

更深難測. 五以寂故能遍. 六以衆生本來

自盡故是寂滅. 是以智窮妄末理無不顯.

妄徹眞源惑無不盡. 喜方滿足餘四可知.

第三主方神十法. 一現身說法令悟得果.

皆救護力. 二神通示相. 是能成辦業. 衆生

出苦. 是所成辦業. 三法光破闇. 闇斷智生.

智與法喜俱生. 斷1以寂滅爲樂. 四普現

說法. 聞必惑滅故不唐勞. 五聖人無名隨

物立名. 貴在生德及滅惑耳. 六七可知.

八業同性空□不失報. 俱無差異. 性相無

□爲自在力. 說能感報令除惡業. 說業性

空善業亦亡. 九前約說業性相. 令物絶業.

此約知業差別擬隨機化. 十世人靡不有

初. 鮮克有終. 今聖人有志有能故. 所作究

竟. 世人以人隨欲不能兼亡. 今有慈有愍

故令物喜. 謂十波羅蜜無不究竟. 四無量

心令物歡喜. 頌中次第配釋可知. 第四主空

神長行十法. 一智慧造理. 則十眼廣照日

月. 合空則萬像歷然. 二身智二光遍入法

界. 三佛身如空是無邊境. 無生無染爲吉祥

風. 四廣說聖道. 則離三障安住二空. 五上

心下化名廣大行. 爲安衆生如妙□焉. 六

比生死之厄難. 悲智光以濟之. 七不□福

智相導. 是謂勝力八惑由智遣. 九妙音善

說. 十不壞本處. 而稱周十方. 偈中十頌如

次. 三中空有四義含於五法. 一離能取

下              欄

生卽絶妄想. 二離所取相無相無名. 三境

無自性卽是如如. 四心無所得是爲正智.

迷如以成名相. 妄想是生. 悟名相之本. 如

執□成智. 如外無智智體卽如. 此二猶空

寂照無□. 如斯見佛是曰吉祥. 四中. 長行

及列. □名安住. 今云圓光. 圓光表智. 安住

表定. 二事相資前後互擧. □能滅障於理

無違. 六中生死海者. 瑜伽七十云. 五法相

似生死得大海名. 一處無邊相似故. 二甚深

故. 三難度故. 四不可飮故. 五大寶所依故.

釋曰. 由前四義衆生流轉. 由第五義菩薩

入之. 且約分喩. 第九十云. 由三相故不

同水海. 一自性不同分. 謂水海唯色一分.

二淪沒不同. 唯人畜故. 唯沒身故. 三超度

不同. 未斷欲者亦能度故. 生死海反上可

思. 餘七偈可知. 第五主風神十法. 一以方

便風合智日光. 智入深法而無障□. 身

入世間而無影像. 二菩薩以心菩提之大

心. 持稱眞之供具. 等虛空之廣大. 不□事

之繁多. 而以全法之身. 一念供無邊之佛.

如彼風力無不成也. 三長風忽來色雲散

滅. 慈風忽起惑苦病亡. 四福智莊嚴之風.

□壞如山之障. 五十力降魔. 十軍皆殄. 獨

名竭水者欲愛爲初故. 六毛孔慈音滅除

五怖. 若百竅異吹遍吼悅機. 七智入實相

故妙辯如海. 如風擊樹故能下垂. 八調生

方便爲智所入. 故名爲藏. 九禪定宮殿必定

慧雙游. 故能滅癡闇. 約佛則動寂無二. 見

必滅癡. 十日月明照非風不運. 智行無

經數: 一七三五

經名: 大方廣佛華嚴經疏卷第七

頁數: 五五三

上              欄

□方便力焉. 十偈可知1(已下入第四經)第六主火神

長行十法. 有云. 準梵本此脫第四. 一以進

力現世除物無明. 以最初故偏從火義. 二

惑有二義. 一漂二惱. 善巧□轉則能息之.

三稱性之福相惑不動. 與大悲合自利不

動. 俱能攝德無盡名藏. 四有云. 準梵本神

名勝上[&FFFF]#光普照. 法門名普能除煩惱塵. 謂

劫海行滿故. 今能現通滅惑. 偈云. 衆妙宮

神同前列名. 衆妙卽勝上義耳. 然諸本多無.

或有本. 則具云衆妙宮殿主火神得大慈悲

廣蔭衆生解脫門. 恐是傳寫脫漏耳. 五光明

照耀等者. 日光合空等空無際. 智符實相

稱實無邊. 雖曠劫修成全同本有. 窮靈極

數妙盡難思. 實爲惑本. 卽是正因. 智照心

源卽是了因. 如空與日. 今略申十義. 以

2辯難3思. 一謂日與空非卽非離. 二非住

非不住. 三而日善作破闇良緣顯空之要.

四雖復滅闇顯空. 空無損益. 五理實無損.

事以推之闇蔽永除. 性乃無增. 空界所含萬

像皆現. 六而此虛空性雖淸淨. 若無日光

則有闇起. 七非以虛空空故自能除闇. 闇

若除者必假日光. 八日若無空無光無照.

空若無日闇不自除. 九然此闇性無來無

去. 日之體相亦不生不滅. 十但有日照空則

乾坤洞曉. 以智慧日照心性空. 亦有十義

準喩思之. 非唯釋此4文. 亦乃遠通衆經

該羅前後. 六體寂發照名寂靜光. 以斯成

福莊嚴身相七八可知. 九分別法相永離

不了愚癡. 悟法實性便無執著之見. 十以

中              欄

行扶願故能現世. 作師子吼. 頌加第四

5餘□可知. 第七主水神長行十法. 一無緣

大慈是曰平等. 二無邊行法莊嚴自他. 三寂

然不動以觀機. 感而遂通以隨攝. 若冬則積

雪凝白. 夏則無處不流. 四妙音演佛深旨.

令悟妙法旋□. 五身智二光遍覺開化. 大

充法界淸淨無垢. 六6淸淨法界性相俱絶.

德無不見則大用不亡. 七衆生不窮故大

悲無盡. 滿而不溢有知足義焉. 流止從緣

斯爲自在. 八處處見佛. 故大喜無窮. 喜

從佛生卽佛名藏. 若聆泉流之響無不悅

也. 九性相無□之福. 故能普現神通. 若空色

相映之流. 威光蕩瀁. 十調生行廣如空無

邊. 用靡暫停. 如空無盡. 偈中第一偈. 前半

辯一相因果. 次句例餘. 後句辯益. 初言淸

淨者. 離過無緣故. 門如塵數者隨宜利樂

故. 以慈爲因得妙相果. 以相爲因得無厭

果. 然如來相有純有雜. 此就純門. 若以

雜門則隨一相一毛. 皆收如來法界行盡.

亦相相皆爾. 純雜無□因果相融. 圓成非

分成故. 佛一相一毛卽同法界無有分量.

今此神從一慈門. 入無盡相耳. 此約十身

之相. 若三十二相之因. 但說一相一因. 如

智度瑜伽等論. 涅槃大集等經. 至相海品

當引第五偈. 初言無盡以顯光常. 次充法

界以*辯光遍. 不思議者以顯光深. 非色現

色. 非靑黃而靑黃故. 其第三句是顯光用.

餘7九可知. 第八主海神十法. 頌脫第三. 一

爲物供佛. 是等施福8得衆寶相. 以莊嚴

下              欄

身. 二巧隨根欲說法護善. 使其長成. 三謂

演深廣法體煩惱空. 梵本偈云一切世間

衆導師. 法雲大雨不可測. 消竭無窮諸苦

海. 此離垢塵入法門. 若準此文. 乃竭苦海.

四若見佛境則惑亡苦息. 準現經文. 三是

煩惱. 四是於苦. 若依梵本前苦後惑. 旣譯

人脫漏. 致使文義參差. 故古德云. 脫第四

頌. 結名旣同故知脫第三. □住波浪者. 卽是

普用水爲宮殿. 五以智滅癡. 六爲行所遷

一切皆苦. 菩提因起則生滅苦亡. 便得涅

槃寂滅安樂. 七將智滅癡. 未[&FFFF]#於見. 了癡

見性癡見自亡. 眞妄等觀是佛境也. 八一

切衆生有佛種性. 圓明可貴具德稱寶. 佛

眼普觀佛智普示. 正因令顯如出金藏. 大

心若起如種生芽. 故云出生. 緣了二因爲

能悟之妙道. 九了如不取則心不搖動. 湛

如停海. 萬德攸歸故須彌可傾. 魔豈能□.

一念降魔如本行集. 十入法界定. 如法界

遍3偈可知. 第九主河神十法. 一行成雨

法. 若□然洪[&FFFF]#滅惑生德. 若懸河迅流

無所滯□. 二現身息惱若泉[&FFFF]#洗心. 三眞

實滌垢慈智相資. 若碧沼澄潭空色交映. 故

名離塵淨眼. 四圓音遍益若崩浪發響. 五

拯救漂溺. 六善根無惑可謂淸□. 若阿□

達池永無熱惱. 七施門無量令彼無□. 若

蘊[&FFFF]#[&FFFF]#蓮普令物喜. 八行福契實故見無

不欣. 若深湖廣陂是爲廣德. 九方便慧力

雜染皆淨慈. 彼怨害瞋反成歡. 若萬頃波澄

光映天下十總收萬善令會涅槃. 若彼

經數: 一七三五

經名: 大方廣佛華嚴經疏卷第七

頁數: 五五四

上              欄

百川咸會大海. 1會海由智名海德光明. 偈

亦可知. 第十主稼神十法. 一功德智慧. 二種

法味資成佛身. 二喜樂由於苦除. 三衆生

爲所淨之境. 四悲深故通廣. 五下種物田

必至果無壞. 六智敷物信獲果稱華. 七慈

眼視物故福聚無量. 慈則恬和怡悅. 偈云

勝道. 八以行成佛故始成卽宣. 九懈於修

習憂惱. 是生勤策諸根衆惡淸淨. 十隨根

爲說遂心故喜. 偈文可知. 第十一主藥神十

法十頌. 一順情則易攝. 逆意則難調. 故普

觀之. 二三可知. 四始學者以名爲實賓. 大

士以名爲佛事. 五以慈善根力. 放月愛等

光. 身心兩病□念便滅. 六迷理迷報. 二

愚盲冥起惑造業. 備受衆苦. 佛以正法金

Ｃ開其智眼. 令明2見三諦. 故云淸淨. 七

八可知. 九無愛見之大悲生物德故名藏.

十世醫療治雖3□還生. 永滅生德無先念

佛. 因病因光皆是方便. 謂佛有無邊相. 相

有無邊好. 好放無邊光. 光攝無邊衆. 言隨

念者佛德齊均. 隨緣隨樂趣稱一佛. 三昧

易成. 敬一心濃餘盡然矣肉心凝覺路闇

蹈大方. 頌可知. 第十二主林神十法十頌.

一佛德無邊皆依智海. 含德流光所以名

藏. 二等衆生悲是爲廣大. 一一離障名普

淸淨. 三一切勝因皆爲佛道. 各各心淨則

種種芽生. 四一切功德莊嚴一毛. 一一皆

然. 故佛爲德聚. 良以佛果纜因. 皆圓成

非分成. 是故一因生一切果. 一果收一切

因. 皆圓融無□耳. 五智通萬法是曰普門.

中              欄

客塵不生故曰淸淨. 悟如日照頓周法界.

功如拂鏡說智漸明. 明是本明漸爲圓漸.

六知遍趣行如應布法. 七了音聲性皆同

佛音. 故無不可意. 能令世間皆聞佛音. 方

云淸淨. 八昔行稱周法界是廣大境. 神通

普令物見倣. 而行之. 如下喜目卽其事也.

九衆生諂□自不修德. 寧有進賢之心. 今

福智益他. 則物我兼利. 偈云□攻卽諂□

也. 十敬念則佛興. 佛興則莊嚴德藏. 障重

者. 不念不見於佛豈無常哉. 故應見常見

4也第十三主山神十法. 一寂而常照故光無

不闡. 二相光熟機. 皆慈善根力. 如涅槃廣

明. 三修因嚴根本爲順物故. □蓮目而

欣樂. [&FFFF]#月面而歡心. 或見諸根一一皆周

法界. 喜益深矣. 四如空不染故長劫無怠.

五癡故長眠. 唯福智之能覺. 次三可知. 九若

睡若寤皆令聞法進行. 斯爲佛業. 如大瓔

珞經說過去有佛凡欲說法. 令大衆眠夢

中說法. 令增善根覺得道果. 涅槃亦云.

其人夢中見羅刹像等. 亦表萬法皆夢. 大

夢之夜. 必有大覺之明. 十稱性法門無邊大

義. 一音能演是出現也. 第十四主地神十法.

一念念無間平等普觀. 修慈護法故得金剛

之體. 金剛卽內照之實也. 二一毛福力頓現

衆福. 三證入無生不□嚴刹. 四一向爲他.

五觀機出現名爲遊戱. 六現淨惑身方調

物惑. 七內具德海現威力身. 如地含海潤

發生百穀. 百穀[&FFFF]#稼皆地香毛故. 八長行一

言盡攝無餘. 偈頌則一言普遍無極. 九焰雲

下              欄

普遍. 令物離垢爲性. 十法能攝持心行. 如

金剛之輪. 佛則不動現世. 若須彌出海. 此

下頌中. 亦有二句結法屬人. 可以意得. 第

十五主城5神十法. 有云. 脫第九法. 十頌具

足. 一光等方便成熟利益. 二應病與藥令

得服行. 三護法法存則物受福德. 敎理行

果皆有護也. 四悲救無盡名藏. 五了佛大

智. 六方便現身. 七同修佛德. 八迷眞俗理

故云愚闇佛出開示令其悟入. 本迷無始猶

若生盲雖聞譬喩竟不識乳. 唯佛出世方

能曉之. 九準梵本. 云香幢莊嚴□主城神.

得破一切煩惱臭氣. 出生一切智性香氣

解脫門. 謂正使爲臭物. 殘習爲臭氣. 智性

爲香體. 利物爲香氣. 香氣若高山之出雲.

稱智性而無盡. 臭氣若6香風之7卷霧. 等

性空之無邊. 煩惱則塵習雙亡. 智慧則自

他兼利. 有本亦具云. 香□莊嚴主城神. 得

開發衆生淸淨妙智解脫門. 亦恐傳寫之脫

漏耳. 義不異前. 偈云現夢中者. 夢是神

遊. 亦見聞之氣分也. 夢中尙調肉於覺悟.

如迦□延爲弟子現夢境界等. 十二障五

蓋重疊如山. 非智光明[&FFFF]#之能8破. 第十

六道場神十一法. 十一偈. 一出現字兩用.

謂有佛出現. 卽出現莊嚴具. 而爲供養. 佛

昔如是神以大願倣之. 二對物成行令物

倣之. 施爲行先故偈偏擧. 三夢覺皆化則

時處俱遍. 四外寶內眼重重難捨. 爲物9說

行故云能雨. 五淸淨焰形神. 前列中無. 謂

色相道場俱妙莊嚴. □爲熟物. 六疑境

經數: 一七三五

經名: 大方廣佛華嚴經疏卷第七

頁數: 五五五

上              欄

界者. 以唯心爲正念. 疑法性者. 以無得

爲正念. 實則無正無邪. 方稱曰正. 無念不

念是眞念矣. 諸念不生正念方生耳. 故隨根

雨法斷疑生智. 七辯才雨法稱根故善. 八

深廣[&FFFF]#佛. 故名實雙美. 九樹王眷屬□如經

初. 十卽前身遍十方. 而無來往. 智入諸相

了法空寂也. 十一種種力者. 佛有無量力

故. 因行亦然. 皆嚴具顯示. 旣是道場之神故.

得道場事中解1脫. 第十七足行神十法. 初

二可知. 三內則念念安於理事. 外則處處

建立道場. 四擧足下足海印發2輝. 諸有威

儀無非佛事. 五以華以光雨寶雨法. 六衆

生無邊是佛化境. 見佛聞法故生歡喜. 七

圓音警物. 等□檀之香風. 暫一熏修覺身

心之調順. 餘三可3知. 第十八身衆神十法.

一淨喜境界神者. 初列處. 名華□莊嚴. 或

是名廣略擧其半. 或梵音相類. 譯者之誤未

勘梵本. 4法門5初三可知. 四相卽無相.

故如空遍住. 空非獨虛亦遍於色. 住非分

住一塵亦周. 如芥子空卽不可盡. 身與法

性不可分故. 五威儀施化無心頓現. 其卽

佛境難以言思. 六佛爲良田出世難遇. 一

興微供果獲五常. 略言色力. 亦有常命安

樂辯才. 此五皆常方云滿足. 受報無盡故悉

離貧窮. 七齒光除垢. 表所說淨故. 八有

染於五塵. 無慈於六趣者. 愚癡魔業也.

體五欲性虛己兼亡. 彼業斯轉而名云守

護. 攝持者. 善守根門攝散持德. 則遠魔

矣. 然魔事惑. 不出三毒及慢. 魔惱衆生不

中              欄

出三事. 謂上妙五欲及諸苦. 具爲說邪法.

則三毒是生. 三毒內著卽爲魔業. 今守護

覺察魔如之何. 卽偈中解脫道也. 九有三

意. 一身雖周於法界. 多示爲王攝御自在

故. 二八相處於王宮俯接物故. 三法界. 菩

提樹下法王宮故. 十迷於本空故有妄苦.

無漏本有是淨善6根. 第十九金剛神長行十

法. 一見如來身普現非別. 豈唯凡現之處

卽無邊相. 亦隨一一色相. 皆無有邊. 次

四可知. 但第五神. 初卷中名諸根美妙. 今

但云妙臂. 文義俱闕. 又加天主. 以現爲世

主故. 六法海深奧槃節差別. 巧說令現無

有遺餘. 七約神且說寶飾爲嚴. 巧攝己衆.

約佛方便相好爲嚴無不攝也. 八因深故

大福爲能嚴. 果勝故德相皆明足. 九惡謂十

惡. 險者惡之因也. 能陷自他及險道故. 十

若以現文則摩尼□是所雨. 若以義取此

神名摩尼□亦得□是能雨一切菩薩嚴具

是所雨. 表菩薩智光圓滿故. 偈中第六云

游□者水之游流□□之處. 一甚深故. 二□

轉故. 三難渡故. 法海□□亦然. 一唯佛能究

故. 二眞妄相循難窮初後故. 三聞空謂空

則比於□□. 聞有謂有等皆類此知. 故云

一切差別義也. 餘□可知. 上來異生衆竟

7(已下入第五經)自下第二同生衆. 文分爲三. 初明普

賢菩薩得一切法門. 次十普菩薩各得一門.

後十異名菩薩各一法門. 此三各有長行及

頌. 就初普賢長行中二. 初總標所入. 二別

顯十門. 今初二句先指陳法體. 次辯法功

下              欄

能. 今初言不思議者. 謂數過圖度理絶言

思. 故言方便海者謂不動眞而成事. 巧

以因門契果. 故云方便. 後入如來下. 辯法

功能. 謂證入因圓趣入果海故. 然前後但

明以別入總. 故各得一解脫門. 猶如百川

一一入海. 今明以總入總如海入海. 故

得難思解脫門復稱能入爲方便海. 以普

賢是同異二衆之上首故. 二所謂下. 別顯

十門以彰無盡. 一嚴土調生8調隨所化衆

生取佛土故. 一切佛土者. □通四土橫該

法界. 橫□相融故. 一塵一刹皆廣大嚴淨. 故

云一切. 演最妙法故. 令所調究竟出離. 二

佛遍塵道詣彼修德. 乃了彼境. 三通*辯

安立菩薩六種功德. 一位. 二願. 餘四在偈.

四身普應機演所證法. 五國土不同所敬各

異. 故隨宜立稱成益不空如名號品. 六塵

中現身說菩薩行境. 七以9時隨法融. 令三

世劫及劫中成壞一念中現. 無所障□. 然事

通能所. 能成壞事謂火水及風. 所成壞事天

地萬像. 八菩薩根海雖繁廣多類. 但能入

自所知境界. 豈能測量佛無邊法. 則顯前來

衆海未測佛德. 普賢能知此理. 九明如來

身體同虛空用周法界. 第十攝因成果. 故

云一切菩薩行入一切智也. 妙音宣此故

云顯示. 此亦別釋標中第二句. 頌中次第

如前十門. 第一偈. 前半嚴淨佛國. 後半調

伏衆生. 兼顯人法爲嚴之義. 佛子有三. 一

者外子. 謂諸凡夫未能紹繼佛家事故. 二

者庶子. 謂諸二乘不從如來大法生故. 三

經數: 一七三五

經名: 大方廣佛華嚴經疏卷第八

頁數: 五五六

上              欄

者眞子. 謂大菩薩從大法喜正所生故. 此

言淸淨意顯第三. 最妙法者. 揀非權少. 昔

以妙法淨所化心. 故所感土亦有淸淨佛

子來生其國還雨妙法. 二中前半明總遍

別中後半明體用無□. 亦是總遍總中三

中四句卽前四義. 一修十勝行. 二起十方

便. 三所證十如. 四正證法界. 成薩婆若地

位爲總. 餘五爲別. 四中前半普現身. 後半

演所證. 次四偈可知. 九中初句智身. 次句

智身等法身後二句. 化用等法身之周遍.

略擧正覺實通一切. 故上云種種. 十中三

句攝因後句成果. 第二十普菩薩各得一

門. 第一菩薩前列名中無. 以前與普賢共

爲十普. 今普賢別說故加爲十. 以表圓足.

然偈文具十. 長行中第七菩薩及法門俱脫.

又脫第八菩薩法門. 及第九菩薩名至文當

知. 十中第一嚴處法說. 皆名爲嚴. 二塵

塵皆成正覺. 已爲無盡. 方是正覺一門. 有

如是等無量成正覺門. 如出現品辯. 隨所

成正覺門調生亦爾. 故云成熟不思議衆生

界. 三修行福海嚴出刹海. 四以深妙智

觀難思境故. 多處不迷多劫不厭. 五如一

逝多林會. 頓現一切淨土. 會會皆爾. 念念現

殊. 六法界舍攝無盡. 故名爲藏. 觀佛法界

之身. 一毛卽無分限. 七梵本中名普覺悅意

聲菩薩. 得親近承事一切佛. 供養藏解脫

門. 謂佛昔行因無佛不供. 今成佛果無衆

不歸. 猶如百川馳流趣海. 八準梵本. 應

云普淸淨無盡福威光菩薩. 得出生一切

中              欄

神變廣大加持解脫門. 謂遍刹充塵劫窮

來際. 皆佛加持之力. 九梵本中. 卽普寶□

華幢菩薩. 得普入一切世間行. 出生菩薩

無邊行門解脫門. 卽今經中威光菩薩法門.

是由脫第八法門及第九菩薩之名. 遂令第

九法門繫於第八之下. 譯者之謬也. 謂若無

大悲不入生死. 則不能出菩薩行門. 如

不入海安能得寶. 此卽化他成己. 十卽依

體起用. 頌文前已配釋. 欲表菩薩法門互

入. 故不結法屬人後段亦然. 第三十異名

菩薩. 亦各一法長行中. 一得成菩薩四種方

便. 一地位. 二度行. 三調生卽行位所作. 四嚴

刹通二利因果也. 或一地一度滿. 或地地諸

度滿. 此一爲總下九皆別. 然不出上四多

顯調生. 謂二遍轉法輪. 三普示滅惑. 四普

嚴場會. 五以法隨機. 六爲物永存. 七法印

悟物. 八頓顯1終始. 九同佛往修. 十光顯

如來難思之境. 以偈對釋文□可知. 唯第六

偈略須開示. 初句所證性淨法身. 言無相

者. 示眞如相. 身卽體義在纏不染. 出障非

淨. 凡聖必同故云平等. 次句出纏法身也.

眞如出煩惱障. 故云離垢. 出所知障故云

光明又塵習雙亡. 故云離垢. 眞智圓滿故

曰光明. 淨法身者揀於在纏. 後半體用無□

身. 由出纏故應用無方. 約理卽是體用無

□. 約用則止觀雙運. 故得果則寂照爲身.

卽用之體故寂. 卽體之用故智. 體用旣無不

在佛身何2有量耶. 故能普應十方. 此句

正顯化用故. 經云. 水銀和眞金. 能塗諸

下              欄

色像. 智慧與法身處處應現. 往卽斯義也

大方廣佛華嚴經疏卷第七

大方廣佛華嚴經疏卷第八

唐淸□山大華嚴寺沙門澄觀撰

自下第八. 明座內衆流分. 於中長分十段.

一明出處. 二顯衆類. 三列衆名. 四結衆數.

五興雲供. 六供衆海. 七敬繞佛. 八座本方.

九歎德能. 十申偈[&FFFF]#. 今初座卽是總. 寶等

爲別. 如是已下結廣從略. 非獨輪等故云

一切. 所此能出者. 良以. 座該法界依正.

混融一一纖塵. 無不廣容普遍. 座所遍刹

□在座中. 故從中出. 非是化也若約法空

之因. 及法空之座. 則萬行爲嚴能生菩薩.

二一一下. 顯衆類皆菩薩故. 三其名下列

衆名. 出處旣多名亦多種. 略擧上首十名

耳. 卽如次十方. 四如是等下結衆數. 嚴具

非一故. 有衆多刹塵. 五此諸菩薩下興供

雲. 六彼諸下供衆海. 衆多菩薩各興刹塵供

雲. 已重疊難思. 肉相續不絶. 而諸供具皆

稱雲者. 乃有多義. 謂色相顯然. 智攬無性

從法性空無生法起能現所現. [&FFFF]#無所依

應用而來故. 來無所從. 用謝而去故. 去無

所至. 而能含慈潤[&FFFF]#法雨. 益萬物重重無

□. 有雲像焉. 上下諸文雲義皆3爾. 七現

是雲已下. 明敬繞佛. 順向殷重瞻望不足.

經數: 一七三五

經名: 大方廣佛華嚴經疏卷第八

頁數: 五五七

上              欄

乃至百千. 八隨其下. 坐本方參而不雜也.

如師子子亦師子故菩薩座亦名師子. 自

化自坐者. 自心智現還自安處故. 諸佛菩薩

坐多跏趺者. 爲物軌故. 智論引偈云. 若結

跏趺坐身安入三昧等. 九是諸菩薩下. 歎

其德能者. 有十二句. 初總餘別. 1別顯一一

各是一種淸淨廣大. 略束爲三. 初三明三業

淸淨廣大. 一智證普法. 二身隨佛行. 三語入

辯海中. 一義心亦通三業. 次三明得法淸

淨廣大. 一獲自分解脫. 二住勝進果位. 三

遍具諸持. 普門地言卽同經初已踐如來普

光明地. 後五福智淸淨廣大. 初二正明. 後

三重顯. 今初中一智安理事故云善住. 二

福無不修故生信喜. 然三世平等經初已

明. 今更略示. 謂依生及佛善住平等. 且依

佛說佛佛平等. 法身智身無增減故. 若依

衆生. 生生平等煩惱業苦有支皆等. 若生佛

相望者. 凡夫2現在等佛過去. 進修得果等

佛現在. 成佛究竟等佛常住. 此約三世互

望. 煩惱佛則本有今無. 衆生則本無今有.

菩提則衆生本有今無諸佛則本無今有. 約

迷悟異則說本今. 涅槃之性非三世攝. 故

知三世有法無有是處. 若以性淨而說. 則

佛與衆生現今平等. 而不妨迷悟之殊. 是

故三乘亦有差別. 亦無差別. 衆生寂滅卽是

法身. 法身隨緣卽是衆生故. 寂滅非無之衆

生. □不異眞而成立. 隨緣非有之法身. □

不異事而顯現是故染淨三世一切諸法. 無

不平等. 肉稱性互收. 如是解者. 名爲善住

中              欄

一切智地. 如地能生終歸於地. 萬法依於

佛智究竟. 還至一切智也. 後三重顯中. 一

淨前福障故. 令諸福無邊淸淨. 二成上智

慧. 由觀法界虛空. 三近勝緣故成前二十.

爾時下說偈[&FFFF]#佛中. 十菩薩各別說偈. 卽

爲十段. 就初海慧頌中. 歎佛身座. 初五歎

佛身具德. 一[&FFFF]#智慧. 二[&FFFF]#功德. 3三神通.

4四因深. 5五果勝. 後五歎所坐嚴麗. 此衆旣

從座現. 故多歎座. 文□可知. 第二雷音菩

薩十頌歎座及地. 文分三別. 初四直歎座

可知. 次三歎於場地. 卽轉顯座嚴. 於中初

一總顯因深德廣. 故嚴事難思. 金剛下別顯.

未後一句結瑩寶座. 後三偈歎地上之嚴.

於中前二地神興供嚴. 後一佛力展轉嚴.

第三衆寶光□菩薩[&FFFF]#中. 獨[&FFFF]#場地殊異德.

十頌分二前五德用圓備. 後五法化流通.

言如佛座上所應演者. 九會五周之文. 一

化隨宜之說. 已具演於場地之中. 第四大

智日頌歎佛所處宮殿. 十頌分二. 初一總

明. 次段[&FFFF]#處彰人. 故此偈標人顯處. 凝者

嚴整之貌. □者視也. 謂肅然而視. 後九別明.

於中二. 前四明宮殿體攝衆德. 卽廣其前

半. 後五明妙用自在. 卽廣其後半. 今初. 初

一宮殿雖耀佛坐增明. 卽廣前炳然照耀宮

殿中也. 次二頌略6辯七嚴. 結以智海. 廣上

凝□處法堂也. 謂內持寶柱□垂金鈴. 外

列門階上羅華帳. 寶樹交映寶瓔周垂. 爲

七嚴也. □小門也. 洞達也. 如雲布者. 重重

無量次次相承也. 上云凝□則目視不瞬.

下              欄

特由內無識浪故云智海湛然. 次一頌. 羅

以寶網列以香幢. 布以焰明覆以嚴具. 結

云超世. 卽廣上世尊處法堂也. 光如雲布

者. 若彩雲向日上下齊明也. 後五中. 一羅

身雲以調生. 正顯前文現十方土. 二寶樹

現三世之嚴. 三略擧多嚴. 四卽上諸嚴卷

攝多嚴重重佛坐. 五結歎無盡主伴雲會. 第

五不思議菩薩. 通[&FFFF]#場樹自在德. 十頌分

二. 初一總顯. 謂宿因願力深廣難思. 神

通現緣生果嚴淨. 後九別顯分三. 初五歎

樹具德嚴場. 於中初二身幹森聳. 次二枝葉

蔭映. 後一華果[&FFFF]#輝. 二有一偈. 歎場地.

蓮網謂蓮華布地則下轉光輪. 寶網羅空則

雲間響發. 三有三偈. 歎樹自在. 初一收入.

後二出生. 第六百目菩薩頌中. 雙歎場樹

備德. 自在法化宣流. 前九偈各一門. 後一結

嚴周遍□顯可知. 第七金焰頌. 歎佛十方

功德. 一頌一力下. 諸經文屢明十力. 是佛不

共之德. 佛佛等有菩薩緣此發心. 梵行品云.

復應修習. 一一力中有無量義. 悉應諮問.

故不可不知. 然大般若五十三. 顯7揚第四.

對法第十四廣辯. 今略以七門分別. 一立

意. 二釋名. 三自性. 四作業. 五次第. 六差別.

七釋文. 然了其名則知作業. 對文料揀差

別易見. 故將作業差別. 幷釋別名. □於釋

文中顯. 今初立意者. 智論意云. 顯佛大人

有眞實力. 令外道心伏. 二乘希向菩薩倣

之. 能成辦大事. 終獲其果故須辯之. 如

來唯一諸法實相智力. 此力有十種用. 故說

經數: 一七三五

經名: 大方廣佛華嚴經疏卷第八

頁數: 五五八

上              欄

爲十. 謂於十境皆委悉正知故. 由時品類

相續分別. 有無量力. 度人因緣故但說十.

足辦其事. 謂以初力. 知可度不可度. 次業

力. 知有障無障. 以定力知味著不味著. 以

根力知智多少. 以欲力知所樂. 以性力

知深心所趣. 以至處力籌量衆生解脫門.

以宿命力分別先所從來以生死力分別

生處好醜. 以漏盡力知衆生得涅槃佛以

此十度生審諦故但說十. 第二釋名. 初總

後別. 今初總名力者. 能□怨敵義. 不可屈

伏義. 故說名力. 瑜伽云. 與一切種. 饒益一

切有情. 功能具相應故. 畢竟勝伏一切魔

怨. 大威力故. 說名爲力. 對法云. 善除衆魔

善記問論. 故十名力. 十者是數. 帶數釋也.

別名至文當釋. 三自性者. 瑜伽五十七云.

佛具知根慧根爲體. 對法論云. 若定若慧.

及彼相應諸心心所爲性. 菩薩地. 總以五

根爲性. 統其文義應具六種. 一最勝體

故. 決擇分中慧根爲性. 二引生體. 對法兼

定. 三剋實體. 菩薩地云. 五根爲性由慧勝

故. 且說十力慧爲自性. 所以但言處非處

等智力. 不言信進等力. 四相應體. 對法兼

取相應心法. 四蘊爲性. 五眷屬體. 五蘊爲

體. 定共道共無漏色等. 助爲體故. 此雖無

文理必應1爾. 遮犯戒垢助□怨故. 六依

此經. 融一切法以爲其性. 無□法界理應

爾故. 四作業者. 卽是辯相至文當顯. 五次

等者. 諸文或有前. [&FFFF]#各有所由. 此文所列

次第. 與十住全同. 淨行品則界在解前. 梵

中              欄

行品禪定解脫當其第三. 宿命居天眼之後.

餘同此. 次瑜伽四十九. 及智論二十七. 亦禪

居第三. 餘同此次. 且依論明次第者. 智論

云. 初力爲總餘九爲別. 於初力中分別有

九故. 初一力通知萬法. 下九展轉開之. 謂

初令知因緣果報. 故起業力. 次業煩惱故

縛淨. 禪定解脫故. 解令去縛就解. 次根有

利鈍. 鈍者爲有造業. 利者爲不生故. 集業

由善惡二欲成上下根. 此二種欲由二種

性. 以有種種性因緣故. 行二種道. 謂善道

惡道. 次知其過去審彼未來. 次以方便壞

其因緣果報相續. 故說漏盡. 瑜伽有多門

次第廣如第五十說. 上來依論次第. 而今

禪居第七者. 二論梵行. 爲對自業. 有離欲

不離欲. 故禪居第三. 此經十住爲對遍趣

行. 有淸淨不淸淨. 故居第七. 若習欲成性

卽界居欲後若由性起欲則界居欲前. 若

執常者先說宿住. 若爲執斷先辯其天眼.

餘無別理故經論皆定. 六差別者. 2謂此十

力展轉相望. 亦有差別. 亦無差別. 至文

當明. 七釋文. 然此經宗異義. 皆融攝故. 一

一力中具攝十力. 乃至包盡法界. 是以宿命

乃云智包三世. 天眼則見盡法界. 非唯見

盡. 佛眼如空卽是法界. 非唯智包. 亦能毛

孔頓現. 業力卽觀法性. 豈3唯但是有爲. 約

門有殊故他宗不壞. 第一偈卽處非處智

力. 謂善因樂果斯有是處. 善因苦果無有

是處. 惡因苦果等例上可知. 處者建立義.

依義起義. 能建立果與果爲依. 能起果

下              欄

法故立處名. 於此正知故名智力. 其作業

者. 卽如實知因之與果. 及能降伏無因惡

因種種諍論. 旣遍知已可度者度. 不可度

者爲作因緣. 文中上半往因. 下半顯智力.

於諸境界正解明了. 卽辯此力通知一切

法也. 第二偈. 卽過未現在業報智力. 瑜伽

名自業智力. 今言一切業者. 謂於三世中

善等三業. 及順現等皆名自業. 於自所作

受用果業. 如實知故. 與初何別. 若正了知

所造善等業感愛等果. 此由初力. 若了能

造善惡等業感愛等果. 是自業力. 文中上半

往因. 下半現果. 第三偈. 卽根勝劣智力. 謂信

等五根. 此軟中上名爲勝劣. 於此正知. 及

能於彼如應如宜. 爲說正法. 卽是作業. 偈

中三句往因. 一句今果. 四卽種種解智力. 亦

名勝解. 謂若從他起信以爲其光. 或觀諸

法以爲其先. 成軟中上愛樂名種種勝解.

亦名爲欲. 欲*謂信喜好樂. 如或貪財利

或好名聞. 好定好慧種種不同. 如來正知.

令捨不淨. 增長於淨. 此與前根何異根約

宿成智有多少. 解約現起好樂不同. 論云.

若照諸根爲先. 彼彼法中種種意樂. 是根

智力. 若正分別意樂差別. 是解智力. 在文

可見. 五卽種種界智力. 界卽性也謂或一二

三四五乘性等. 或貪瞋癡等分行等. 乃至

八萬四千行名種種性. 性卽種子卽解現行.

故智論4云. 性名積集相. 又九十云. 性內欲

外用性作業必受果報. 欲或不爾. 瑜伽云.

若照勝解所起相似種子. 此由解力. 若

經數: 一七三五

經名: 大方廣佛華嚴經疏卷第八

頁數: 五五九

上              欄

照卽彼種子差別. 由界智力. 若習欲成性.

復云何別. 欲唯大地一數. 性通諸數. 卽寬

1陝不同也. 智論云. 習欲成性性名深心. 事

欲名隨緣起. 若性卽種子與根何異. 根唯信

等優劣. 性通善惡不同. 以信等望果寬長.

能生人天三乘聖道. 爲道之根. 三善根但是

□對不望果義. 尙不名根. 肉性通於惡.

豈2得同耶. 偈云悉能顯現毛孔中者. 謂非

唯佛智如空包納衆生之性. 毛孔內空亦現

衆生之界耳. 六卽一切至處道智力. 論名

遍趣行智力. 遍卽一切. 趣卽至也. 行卽道

也. 謂諸衆生種種所行. 若出離行不出離行.

各能至果. 如行有漏行生五道中. 行無漏

行至涅槃果. 名遍趣行. 若知如是種類行

跡趣入. 此由界智. 若知卽彼行3跡一切品

類. 如是行*跡能令雜染. 如是行*跡能令

淸淨. 此由遍趣智力. 初力處對非處. 此中

但明至處. 又初力指因. 爲得果之處. 此約

果是酬因之處. 故不同也. 經中初句總標.

次一念卽能知迅速. 下十二字. 所知時處.

後一句委悉開示. 七卽禪定解脫三昧智力.

淨行品中. 加於染淨通漏無漏故. 佛皆善

知. 及知依此所得諸果. 故名智力. 此與自

業智力何別. 若了諸有能修諸定. 卽彼能

入而非所. 餘名自業力. 若了依如是靜慮

等定. 現三神變. 無倒敎授所化有情. 此由

靜慮智力. 偈中上半所知. 下半善用. 言佛

爲示現者. 示其諸定現三神變. 令有情喜

使滌煩惱. 卽令去染而得淸淨. 八卽宿住

中              欄

隨念智力. 謂過去境本生本事住宿世. 故

名爲宿住. 於此宿住而起隨念. 念俱行智

名宿住智力. 瑜伽云. 若知前際隨念一切趣

因. 是遍趣力. 若知前際名姓. 苦樂等事名

宿住力. 此與智論云何會釋. 謂彼論云. 但

知宿命所經. 不知諸業因緣相續. 但名爲

通凡夫亦得. 若兼知業因緣相續則名爲

明. 二乘能得. 若知上二無量無邊則名爲

力. 斯則力亦知因矣故應通云. 若但知因

是遍趣力. 若雙知者. 卽宿住力. 瑜伽爲對

遍趣之因. 故但云果耳. 文中初句標. 能念

智包三世者. 三世全在佛智之中. 肉於隨

念. 不知三世從門別. 故但云宿住. 刹那悉

現卽包現之時極促現毛孔中. 卽能現之處

至微. 第三句. 卽所現所念之事廣. 第四句結

歸智力. 非唯能念亦能現也. 九天眼智力.

獨此從所依以立名也. 若從境者. 瑜伽名

生死智力. 謂死此生彼墮善惡趣. 大小好醜

皆能正知. 知前際生死. 名爲宿住. 要知後

際得此力名. 今文乃云佛眼者. 若約五眼.

餘眼在佛皆佛眼故. 此非經宗. 今依十眼.

佛眼能見如來十力故. 故此一力卽攝十

力. 擧一爲例餘九皆然. 文中初句體大. 次

句用廣. 次句用勝. 以無等故. 後句結其甚

深. 故唯佛能演. 旣言普見法界非局未來.

約宗別故. 於未來門普見法界也. 十漏盡

智力. 於自解脫無惑無疑. 亦知衆生漏盡

涅槃. 於此正知名爲智力. 文中. 初二句所

斷. 諸結卽現行. 隨眠卽種子. 習氣卽餘習.

下              欄

二乘不能盡習亦不能盡他漏. 故不名

力. 後半顯佛能滅. 然上十力智卽是體. 力

卽是用. 然智卽力更無別性. 此中宿住隨念

相應智力. 是□近釋. 自餘從境皆依主釋

4設天眼從所依. 亦依主釋. 若宿住是境. 隨

念相應智力. 亦依主釋. 然此十力望於自事.

各於自事中. 大如水能淨如火能燒. 各有

自力. 若約總攝初力爲大. 若約辦得涅

槃漏盡爲大. 若以無□解脫而爲根本. 則

平等平等. 第八法界頌中. 歎佛往修十度

行滿. 今得果圓. 十一頌分二. 初一總餘十

別. 今初也. 佛威神力略有三類. 一者俱生

力. 謂風不動衣等. 二者聖威力. 謂通明等

種種功德. 三者法威力. 謂波羅蜜圓滿法

力. 令五根中無諸非淨. 四支百節有無量

力. 故名堅固不可壞法身常身無邊之身.

言遍十方者卽無邊身. 廣大示現謂變化身.

無分別者. 平等智身. 大菩提行者. 波羅蜜身.

昔所滿足者. 衆行先成. 皆令見者. 大果今出.

二有十頌別顯二頌一度. 皆上半往修因. 下

半今得果. 十度之義. 十行十地一經始末亦

多辯之. 須粗識其相. 略啓十門. 一釋名. 二

出體. 三辯相. 四建立. 五次第. 六相攝. 七修

證. 八約敎. 九觀心. 十釋文. 今初又二. 先通

名後別稱. 今初. 通稱波羅蜜多者. 唯識云.

要七最勝之所攝受. 方可建立波羅蜜多.

一安住最勝謂要安住菩薩種性. 二依止最

勝. 謂要依止大菩提心. 三意樂最勝. 最

要慈5愍一切有情. 四事業最勝. 謂要具

經數: 一七三五

經名: 大方廣佛華嚴經疏卷第八

頁數: 五六○

上              欄

行一切事業. 五巧便最勝. 謂要無相智之所

攝受. 六□向最勝. 謂要□向無上菩提

七淸淨最勝. 謂要不爲二障間雜. 卽三時

無悔. 若七隨闕非到彼岸. 故此十度應各

四句分別. 其別稱及出體. 三辨相至文當

釋. 四建立者. 爲十地中對治十障證十眞

如. 故但有十. 爲對六蔽漸修佛法. 漸熟

有情故但說六. 六中前三增上生道. 感大

財體及眷屬故. 後三決定勝道. 能伏煩惱

成熟有情及佛法故. 又前三饒益有情. 施

財不惱忍彼惱故. 後三對治煩惱. 勤修加

行永伏永滅故. 又由前三故不住涅槃. 由

後三故不住生死. 能爲無住涅槃資糧. 後

唯四者助六令滿. 方便助前三. 願助精進.

力助靜慮智助般若. 如深密說. 五次第者.

謂由前前引發後後. 及由後後持淨前前.

又前前[&FFFF]#後後細. 易難修習次第如是. 六

相攝者. 此十一一皆攝一切波羅蜜多. 互相

順故. 般若論云. 檀義攝於六. 資生無畏法

等. 智論云. 有未莊嚴波羅蜜卽不攝者.

有已莊嚴波羅蜜卽相攝者. 今此經文必具

攝十. 若但說六六攝後四. 若開爲十. 第六

唯攝無分別智. 後四皆是後得智攝. 七修證

者. 五位通修佛方究竟. 十約因位總有

三名. 謂初無數劫. 施等勢力尙微. 被煩惱

伏. 但名波羅蜜多. 第二劫去勢力漸增. 能

伏煩惱. 名近波羅蜜多. 第三僧祇勢力轉增

能畢竟伏. 一切煩惱. 名大波羅蜜多. 故上下

文中. 屢言廣大波羅蜜也. 八約敎者. 諸敎

中              欄

可思此敎要須一一融攝. 徹果該因. 九觀

心者可以意得. 十釋文中. 第一偈明施度.

輟己惠人名之爲施. 卽以無貪及所起三

業. 而爲其性. 此有三種. 謂財法無畏. 止半

因中大悲行施. 已該此三. 此悲亦是七最勝

中前三最勝. 下半果中財能資身. 無畏益

心. 法資法身. 故得果身身最殊妙. 三皆悅

物故見者必喜. 亦由具七最勝故. 身殊妙

也. 二戒度. 防非止惡名之爲戒. 卽受學菩

薩戒時. 三業爲性. 戒有三種律儀攝善得

淨身果. 攝衆生戒能除物苦. 遍十方者. 無作

戒身等衆生故. 三忍者. 堪受諸法未能

忘懷名之爲忍. 此約生忍. 又忍卽忍可.

忍卽是慧. 雙忍事理. 卽以無瞋精進審慧及

彼所起三業爲性. 忍亦有三. 謂耐怨害忍.

安受苦忍. 諦察法忍. 偈云. 信解眞實卽諦察

法也. 色相圓滿前二忍果. 放淨光明第三

忍果. 四精進1者. 練心於法名之爲精. 精

心務達目之爲進. 以勤及所起三業爲性.

亦有三種. 一被甲. 二攝善. 三利樂. 初句通

前二. 以被甲精進. 瑜伽釋云. 設千大劫爲

一日夜處於地獄. 2唯爲脫一衆生故. 次

句卽第三. 下半通三果也. 因旣離身心相

故. 果能身遍十方. 五禪3者梵云禪那. 此

云靜慮. 卽以等持爲性. 亦有三種. 謂安住

引發辦事. 旣引起神通辦利生事. 故見者

深喜. 現法樂住諸惑不行. 又資慧斷惑. 故

見者惑滅. 六般若者. 般若梵言. 此□爲慧.

推心諦理名之慧也. 此及後四. 皆擇法爲

下              欄

體. 亦有三種. 一生空無分別. 二法空無分

別. 三俱空無分別. 攝論以加行正體後得

爲三. 約六度說. 瓔珞以照有照無及照

中道. 而爲三者. 4唯約法空. 三觀之義至

下當明. 慧導萬行. 故云修諸行海. 言具

足者. 具上三也. 因如有目. 故果獲身

智二光能滅諸闇. 七方便者. 卽善巧也. 方

謂方法便謂便宜. 下四但各二種. 今初謂

□向方便. 拔濟方便. 文云. 種種化生. 卽拔

濟善巧. 所修成就. 兼於□向菩提. 所化無

邊. 果得十方而橫遍. 爲物取果□窮來

際而不休. 八願者. 卽希心要誓. 有義.

5卽以欲勝解及信爲性. 亦有二種. 謂心

菩提願利樂他願. 由初願故出現世間.

由後願故救生不息. 九力者. 不可屈伏

故隨思隨修. 任運成就. 亦有二種. 謂思擇修

習. 今言法力. 卽思擇諸法而修習故. 攝論

由此二力. 令前六度無間現前. 經云成自

然力. 卽無師而成. 不習而無不利. 何能壞

哉. 十智度. 決斷名智謂如實覺了. 亦有二

種. 謂受用法樂智. 成熟有情智. 無性論云.

由施等六成此智. 復由此智成立六種.

名受法樂. 由此妙智能正了知此施戒等.

饒益有情. 經云普門智. 總含二智. 別配卽

初句成熟有情. 次句卽受用法樂. 此二無

二故. 成無□力舒光普照. 第九雲音頌. 述

菩提樹摩尼果中. 歎佛往修十地行果. 十

一頌分二. 初一總擧. 謂佛果大用. 由昔

地行及結說處. 餘十次第各述一地. 地義